
Uznesenie Okresný súd Stará Ľubovňa v rodinnoprávnej veci starostlivosti súdu o mal. A. B., nar. XX.XX.XXXX, mal. C. B., nar. XX.XX.XXXX a mal. D. B., nar. XX.XX.XXXX, trvale bytom E. F., G. H. XXXX/XX, zast. kolíznym opatrovníkom Úradom práce, sociálnych vecí a rodiny Stará Ľubovňa, deti rodičov: matky B. B., nar. XX.XX.XXXX a otca I. B., nar. XX.XX.XXXX, trvale bytom E. F., G. H. XXXX/XX, v konaní o uloženie výchovného opatrenia takto rozhodol: I. Súd konanie z a s t a v u j e. II. Žiaden z účastníkov n e m á
n á r o k na náhradu trov tohto konania. odôvodnenie:
1. Uznesením tunajšieho súdu zo dňa 17.03.2026 začal tunajší súd z úradnej povinnosti konanie o uloženie výchovného opatrenia podľa § 23 ods. 2 CMP, nakoľko zo záverov vyhodnotenia účinnosti výchovného opatrenia bolo zistené, že toto nesplnilo účel. 2. Na základe zisťovania aktuálneho stavu súd zistil, že mal. deti A. B. a C. B. sú od 08.12.2025 žiačkami Spojenej školy E. J. K. L. v M., nezanedbávajú plnenie povinnej školskej dochádzky a chodia do školy pravidelne, a teda výchovné opatrenie u nich splnilo účel. Mal. D. B. bola žiačkou ZŠ v M. do 20.04.2026 a od 21.04.2026 je už žiačkou tiež Spojenej L. N. v M., a t.č. aj u nej je situácia zlepšení a t.č. už nezanedbáva plnenie povinnej školskej dochádzky. Uvedené skutočnosti vyplývajú zo správy Spojenej školy E. J. K. L. v M. zo dňa 07.05.2026. 3. Podľa § 23 ods. 1 Civilného mimosporového poriadku /CMP/ zákona č. 161/2015 Z.z. konanie začína na návrh. Podľa ods. 2 citovaného zákonného ustanovenia ak tento zákon neustanovuje inak, možno začať konanie aj bez návrhu. O začatí konania bez návrhu súd vydá uznesenie. Podľa ods. 3 citovaného zákonného ustanovenia ak sa konanie začalo bez návrhu, súd konanie zastaví, ak odpadli dôvody, pre ktoré bolo začaté. 4. Vzhľadom na hore uvedené skutočnosti súd je toho názoru, že odpadol predmet konania, ktorým je opakované uloženie výchovného opatrenia, a preto konanie zastavil. 5. O trovách konania súd rozhodol podľa § 52 C.m.p., podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie:
Proti tomuto uzneseniu je možné podať odvolanie v lehote 15 dní odo dňa jeho doručenia na Okresnom súde Stará Ľubovňa, a to písomne v troch vyhotoveniach. V odvolaní sa má popri všeobecných náležitostiach (ktorému súdu je určené, kto ho robí, ktorej veci sa týka, čo sa ním sleduje a podpis, ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania.) uviesť proti, ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie môže podať strana, v ktorej neprospech bolo rozhodnutie vydané. Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Účastníci konania sa vzdali práva podania odvolania.

